ఒక చిన్న చమత్కారమయిన  సన్నివేశం ఇవ్వు మరియు దాని యొక్క టైటిల్ అంతా టైమ్ ఉండే లాగా ఇవ్వు.
శీర్షిక: 'అంతా టైమ్' 

 సుబ్బారావు కారు తోలీ తోలీ అలసిపోయాడు. కాసేపు రోడ్డు పక్కనే నిలిపి ఓ కునుకు తీసే ప్రయత్నంలో పడ్డాడు. అలా తలవాల్చాడో లేదో. ‘హలో. టైమ్ ఎంతయ్యింది?’ అని లేపాడు దారిన పోయే దానయ్య. లేచి విసుక్కుంటూ ‘నాలుగున్నర’ అని చెప్పి మళ్లీ నిద్రలోకి జారుకున్నాడు. మరో పది నిమిషాలకు... ‘మాస్టారూ! టైమ్ ఎంతయ్యింది?’ అని అడిగాడు రోడ్డున పోయే రామయ్య. ‘నాలుగూ ముప్పావు’ అని విసుక్కున్నాడు సుబ్బారావు. ఇలాగే ఉంటే లాభం లేదనుకుని ఓ కాగితం మీద ‘నాకు టైమ్ తెలియదు’ అని రాసి అద్దానికి తగిలించి నిద్రపోయాడు. పది నిమిషాలు గడిచాయో లేదో ఎవరో నిద్ర లేపారు. ‘టైమ్ తెలియదన్నావుగా. నాకు తెలుసు. ఐదు గంటలు’ అని చెప్పి చక్కా పోయాడు, పక్క నుంచి పోయే పాపయ్య.